[{"text_idx": "#000003", "text": "Andres Noormets toob Ugalas lavale kummitusloo"}, {"text_idx": "#000004", "text": "Ugala teatri suurel laval jo\u0303uab 27. juunil publiku ette perekonnamu\u0308steerium \"Ruth\", mille on Ugalale kirjutanud tunnustatud soome dramaturg ja stsenarist Esko Salervo ning lavastaja Andres Noormets, kes astub lavastuses ise ka na\u0308itlejana u\u0308les. Etendused toimuvad juunis ja juulis vaid viiel korral."}, {"text_idx": "#000005", "text": "Mu\u0308stilise lavaloo \"Ruth\" peategelane on Maria. Noor naine, kes on sunnitud mu\u0308u\u0308ma vanata\u0308dilt pa\u0308randiks saadud maamaja, et umbejooksnud eluga edasi minna. Koos isaga so\u0303idavad nad kinnisvarale mu\u0308u\u0308gieelset iluravi tegema, aga koos vana maja uksega avanevad ka u\u0308he perekonna saladused la\u0308bi nelja po\u0303lvkonna. Ees on o\u0308o\u0308pa\u0308eva jagu ettearvamatust, mis muudab tegelaste arusaamu iseendast, u\u0308ksteisest ja ko\u0303iksusest ko\u0303ige laiemalt."}, {"text_idx": "#000007", "text": "\"Z\u030canriks valisime koos Andres Noormetsaga kummitusloo, sest sinna mahub rohkem fantaasiat ja tundeid. Ja tondijuttudes on midagi a\u0308a\u0308retult lahedat! Siiski kirjutasime selle teksti pa\u0308ris mitmekihilise. Seal saavad kokku minevik ja olevik. Leidub nii tavalisi su\u0308ndmusi, mis tulevad ilmselt ko\u0303igile vaatajatele tuttavad ette, kui ka hetki, kus mo\u0303ni tegelane seisab silmitsi hirmutava kogemusega, kohtudes millegagi, mille olemasolust tal varem aimugi ei olnud,\" u\u0308tles Salervo."}, {"text_idx": "#000008", "text": "Lavastuse u\u0308ks u\u0308llatustegelasi on erilise va\u0308ega laetud ja auhinnatud Ameerika na\u0308itlejanna Ruth Zaporah, kes on loonud tegevusliku improvisatsiooni meetodi ja lavale astunud maailma peaaegu ko\u0303ikidel kontinentidel. Lavastuse teeb erakordseks ka asjaolu, et esmakordselt teatriajaloos kohtuvad laval Zaporah' meetod ja Stanislavski koolkonnast va\u0308lja kasvanud Eesti psu\u0308hholoogiline teater."}, {"text_idx": "#000010", "text": "Erinevate esteetikate \u2013 psu\u0308hholoogiline draama, kummituslooz\u030canr ja mittepsu\u0308hholoogiline improvisatsioon \u2013 po\u0303imumine on ka dramaturgi Esko Salervo jaoks on u\u0308ks po\u0303nevamaid asju \"Ruthi\" puhul. \"Teatrikeel, mis on kohati lu\u0308u\u0308riline, kohati tegevuslikul improvisatsioonil po\u0303hinev dialoog, kohati eepiline loo jutustamine. Trago\u0308o\u0308dia ko\u0303rvuti absurdiho\u0303ngulise situatsioonikoomikaga,\" selgitab ta."}, {"text_idx": "#000013", "text": "Ugala teatrit ku\u0308lastas lo\u0303ppenud 99. hooajal ligi 87 000 teatriso\u0303pra"}, {"text_idx": "#000040", "text": "Teatri- ja muusikamuuseumi kogud kolitakse tuleval aastal Maarjama\u0308ele"}]